
Τα απαιτούμενα τεχνικά χαρακτηριστικά αποτελούν τις ελάχιστες απαιτήσεις από τις προς προμήθεια υπηρεσίες και η μη εξολοκλήρου κάλυψή τους θα αποτελέσει λόγο απόρριψης της προσφοράς, τα οποία έχουν διαμορφωθεί αποκλειστικά με μέριμνα και ευθύνη του Επιστημονικά Υπεύθυνου (Ε.Υ.). 

ΤΙΤΛΟΣ ΥΠΗΡΕΣΙΑΣ: Υπηρεσίες παροχής συμβουλών σε θέματα γενικής διαχείρισης
 [ προϋπολογιζομένη δαπάνη:  122.306,45€ (πλέον του Φ.Π.Α.) ]

Η εν λόγω παροχή υπηρεσίας περιλαμβάνει την υποστήριξη για την υλοποίηση δράσεων στο διακρατικό έργο “SUSTAIN-2 - A Sustainability Model for Tourism (F&B)”. Περιλαμβάνονται οι ακόλουθες δράσεις:

Δ1) Ανάπτυξη πακέτου παρουσίασης για την ευαισθητοποίηση του κοινού σχετικά με την αειφορία
Περιγραφή
Η δράση περιλαμβάνει το σχεδιασμό και την ανάπτυξη πακέτου παρουσίασης για την ευαισθητοποίηση του κοινού σε θέματα ESG Αειφορίας (στα Αγγλικά). Το πακέτο θα περιλαμβάνει ελκυστικά μέσα παρουσίασης όπως ψηφιακές παρουσιάσεις, βίντεο και podcasts. Επίσης, θα περιλαμβάνει ειδικές ενότητες για παιδιά, κατάλληλες για παρουσιάσεις σε σχολεία.

Παραδοτέα
Π1.1	Παρουσίαση (διαφάνειες σε ψηφιακή μορφή).
Π1.2	Συνοδευτικό εγχειρίδιο/φυλλάδιο (PDF, έγχρωμο, εκτυπώσιμο).
Π1.3	Οπτικοακουστικό υλικό (π.χ. σύντομο βίντεο ή animation).

Δ2) Περιφερειακές ενέργειες ενημέρωσης σχετικά με την αειφορία

Περιγραφή
Περιφερειακές ενέργειες με βάση το πακέτο παρουσίασης της Δράσης Δ1, με σκοπό την ενημέρωση του κοινού σχετικά με την έννοια της αειφορίας. Οι ενέργειες αυτές θα περιλαμβάνουν:
· 1 εκδήλωση ευαισθητοποίησης για την αειφορία με αποδέκτες όλους τους εμπλεκόμενους στον τουρισμό και το ευρύ κοινό. Η εκδήλωση θα προωθηθεί ευρέως μέσω των μέσων μαζικής ενημέρωσης, των μέσων κοινωνικής δικτύωσης και ειδικών προσκλήσεων σε ενώσεις ενδιαφερόμενων μερών και θα καταγραφεί και αναρτηθεί στην ψηφιακή παρουσία του έργου στο διαδίκτυο
· 4 παρουσιάσεις σε σχολεία σε συνεργασία με τις τοπικές εκπαιδευτικές αρχές
· 2 εργαστήρια με γονείς μαθητών σε συνεργασία με τους συλλόγους τους

Παραδοτέα
Π2.1	Τεκμήρια διοργάνωσης της εκδήλωσης ευαισθητοποίησης για την αειφορία (κατάλογος παρευρισκομένων, παρουσίαση, φωτογραφικό υλικό, βιντεοσκόπηση)
Π2.2	Τεκμήρια διοργάνωσης 4 παρουσιάσεων σε σχολεία (παρουσιάσεις, φωτογραφικό υλικό)
Π2.3	Τεκμήρια διοργάνωσης 2 εργαστηρίων με γονείς μαθητών (κατάλογοι συμμετεχόντων, συνοπτικά πρακτικά, φωτογραφικό υλικό)

Δ3) Διαβούλευση με τουριστικούς φορείς (κλάδος F&B)

Περιγραφή
Η δράση στοχεύει στη διοργάνωση μιας ολοκληρωμένης διαδικασίας διαβούλευσης με τους φορείς του τουριστικού τομέα και ειδικότερα με τους επαγγελματίες και τις επιχειρήσεις του κλάδου εστίασης και ποτών (F&B). Στόχος είναι να διαμορφωθεί μία σαφής εικόνα των υφιστάμενων αναγκών, προκλήσεων και δυνατοτήτων του κλάδου σε σχέση με την αειφορία, προκειμένου τα συμπεράσματα να τροφοδοτήσουν την ανάπτυξη του Απλοποιημένου Μοντέλου Αειφορίας (SSM).

Παραδοτέα
Π3.1	Υλικό διαβούλευσης: ερωτηματολόγια, οδηγός συζήτησης, παρουσιάσεις, πρακτικά συναντήσεων.
Π3.2	Αναλυτική έκθεση αποτελεσμάτων με καταγραφή αναγκών, προβλημάτων, καλών πρακτικών και προτάσεων.
Π3.3	Συγκεντρωτική λίστα συμμετεχόντων (φορείς, επιχειρήσεις, οργανισμοί).


Δ4) Συμβολή του ΔΠΘ στην ανάπτυξη Απλοποιημένου Μοντέλου Αειφορίας (SSM) για τον Τουρισμό (F&B)

Περιγραφή 
Ο ανάδοχος θα πρέπει να συμμετέχει με έμπειρο προσωπικό εκπροσωπώντας τον ΕΛΚΕ/ ΔΠΘ  στη διακρατική ομάδα εμπειρογνωμόνων για την ανάπτυξη Απλοποιημένου Μοντέλου Αειφορίας (SSM) για τον Τουρισμό (F&B). Το μοντέλο θα πρέπει να σχεδιαστεί ώστε να είναι ευέλικτο και προσαρμόσιμο σε διαφορετικά πλαίσια και συνθήκες, παρέχοντας ένα απλό και πρακτικό εργαλείο για τη στήριξη των ΜΜΕ του κλάδου στην υιοθέτηση βιώσιμων πρακτικών και θα περιλαμβάνει λογικό αριθμό κριτηρίων αειφορίας, οργανωμένων στις τρεις κατηγορίες ESG

Παραδοτέα
Π4.1	Συνοπτικά πρακτικά συνεδριάσεων της διακρατικής ομάδας εμπειρογνωμόνων για την ανάπτυξη του Απλοποιημένου Μοντέλου Αειφορίας (SSM) για τον Τουρισμό (F&B). με έμφαση στις παρεμβάσεις του στελέχους του αναδόχου (Αγγλικά)
Π4.2	Προϊόν εργασίας της διακρατικής ομάδας (Αγγλικά)


Δ5) Ανάπτυξη βάσης δεδομένων αναφορών και συστήματος συστάσεων AI (AIRES)

Περιγραφή
Η δράση αφορά την ανάπτυξη μίας ηλεκτρονικής βάσης δεδομένων που θα συγκεντρώνει καλές πρακτικές και δεδομένα αναφορών, καθώς και τη δημιουργία του Συστήματος Συστάσεων Τεχνητής Νοημοσύνης (AIRES), το οποίο θα υποστηρίζει τις επιχειρήσεις F&B στην επιλογή και υιοθέτηση κατάλληλων πρακτικών αειφορίας.

Παραδοτέα
Π5.1	Τεχνικό σχέδιο ανάπτυξης (αρχιτεκτονική βάσης δεδομένων και αλγορίθμου).
Π5.2	Σύστημα συστάσεων AIRES σε πιλοτική λειτουργία.
Π5.3	Οδηγός χρήσης (user manual) για τη βάση δεδομένων και το AIRES.


Δ6) Κοινή εκπαίδευση μεντόρων/ διευκολυντών (facilitators) αειφορίας – Ανάπτυξη εκπαιδευτικού πακέτου

Περιγραφή
Η δράση αφορά την ανάπτυξη εκπαιδευτικού πακέτου σχετικά με την αειφορία γενικά, το μοντέλο SSM και τη χρήση του εργαλείου AIRES που θα περιέχει όλο το απαραίτητο εκπαιδευτικό υλικό για το πρόγραμμα εκπαίδευσης εκπροσώπων των εταίρων (εκπαιδευτικό πλάνο, παρουσιάσεις, ασκήσεις, μελέτες περίπτωσης κ.ά.) και θα διατεθεί σε σύγχρονη και ασύγχρονη μορφή.

Παραδοτέα
Δ6.1	Εκπαιδευτικό πακέτο στην Αγγλική γλώσσα για πρόγραμμα κατάρτισης 40 ωρών σχετικά με την αειφορία γενικά, το μοντέλο SSM και τη χρήση του εργαλείου AIRES που θα περιέχει όλο το απαραίτητο εκπαιδευτικό υλικό για το πρόγραμμα εκπαίδευσης εκπροσώπων των εταίρων (εκπαιδευτικό πλάνο, παρουσιάσεις, ασκήσεις, μελέτες περίπτωσης κ.ά.), κατάλληλο για εκπαίδευση δια ζώσης η τηλεκατάρτιση σε σύγχρονη μορφή (Αγγλικά)
Δ6.2	Αντίστοιχη έκδοση του εκπαιδευτικού πακέτου κατάλληλο ασύγχρονη τηλεκατάρτιση σε σύγχρονη μορφή (Αγγλικά)


Δ7) Κοινή εκπαίδευση μεντόρων/ διευκολυντών (facilitators) αειφορίας – Κοινό πρόγραμμα κατάρτισης 
Περιγραφή
Η δράση αφορά τη διοργάνωση κοινού διαδικτυακό εκπαιδευτικό προγράμματος 40 ωρών, το οποίο θα παρουσιάζει το μοντέλο SSM, τη χρήση του και τη λειτουργία του AIRES και θα βασίζεται στο πακέτο κατάρτισης της δράσης Δ5 που προαναφέρθηκε. Στο πρόγραμμα θα συμμετάσχουν 8 εκπρόσωποι από κάθε εταίρο, οι οποίοι θα επιλεγούν μέσω ανοιχτής πρόσκλησης από τον εταίρο (συμπεριλαμβανομένου και του προσωπικού του). Μετά την ολοκλήρωση της εκπαίδευσης και σχετική αξιολόγηση των συμμετεχόντων, θα δημιουργηθεί ένα διακρατικό μητρώο συμβούλων αειφορίας στο οποίο θα συμπεριληφθούν όλοι οι συμμετέχοντες που ολοκλήρωσαν επιτυχώς το πρόγραμμα

Παραδοτέα
Π7.1	Τεκμήρια υλοποίησης προγράμματος τηλεκατάρτισης συμβούλων/ διευκολυντών αειφορίας στην Αγγλική γλώσσα, διαρκείας 40 ωρών
- Λίστα συμμετεχόντων
- Πρόγραμμα εκπαίδευσης
- Παρουσιάσεις
- Βιντεοσκόπηση εκπαίδευσης
- Σετ υλικού προς τους συμμετέχοντες
- Αποτελέσματα αξιολόγησης της εκπαίδευσης
Όλα τα παραδοτέα θα πρέπει να είναι στα Αγγλικά

Δ8) Πιλοτική εφαρμογή του Μοντέλου Αειφορίας (SSM) για τον Τουρισμό (F&B) με υποστήριξη του συστήματος AIRES

Περιγραφή
Ο ανάδοχος θα επιβλέψει και θα υποστηρίξει πιλοτικές εφαρμογές του μοντέλου SSM που θα γίνουν με την υποστήριξη του Συστήματος Συστάσεων Τεχνητής Νοημοσύνης (AIRES) σε 4 επιχειρήσεις που θα επιλεγούν από τον ΕΛΚΕ/ΔΠΘ μετά από ανοιχτή πρόσκληση, 

Παραδοτέα

Π8.1	Σχέδιο υλοποίησης πιλοτικής εφαρμογής (κριτήρια επιλογής, μεθοδολογία, χρονοδιάγραμμα).
Π8.2	Αναφορές από τις πιλοτικές εφαρμογές ανά επιχείρηση.
Π8.3	Συγκεντρωτική έκθεση με τα αποτελέσματα της πιλοτικής εφαρμογής.

Δ9) Συμβολή του ΔΠΘ στην αξιολόγηση και βελτίωση του μοντέλου μετά τις πιλοτικές εφαρμογές

Περιγραφή
'Οπως και στη Δράση Δ3, ο ανάδοχος θα συμμετάσχει με έμπειρο προσωπικό εκπροσωπώντας τον ΕΛΚΕ/ ΔΠΘ  στη διακρατική ομάδα εμπειρογνωμόνων για την αξιολόγηση των αποτελεσμάτων από τις πιλοτικές εφαρμογές του Απλοποιημένου Μοντέλου Αειφορίας (SSM) και του συστήματος AIRES, και την πραγματοποίηση των απαραίτητων βελτιώσεων

Παραδοτέα
Π9.1	Συγκεντρωτικά στοιχεία από ανατροφοδότηση επιχειρήσεων και μεντόρων από τις πιλοτικές εφαρμογές
Π9.2	Λίστα βελτιώσεων του SSM και του AIRES.
Π9.3	Οριστική, επικαιροποιημένη έκδοση του Απλοποιημένου Μοντέλου Αειφορίας και του συστήματος AIRES

Δ10) Κύρια περιφερειακή εκδήλωση για την επίσημη παρουσίαση της τελικής μορφής του μοντέλου

Περιγραφή
Διοργάνωση της κύριας περιφερειακής δημόσιας εκδήλωσης (ημερίδα) για την επίσημη παρουσίαση της επικαιροποιημένης έκδοσης του SSM, με πρόσκληση βασικών stakeholders και άλλων ενδιαφερόμενων μερών. Η εκδήλωση αυτή θα λειτουργήσει ως πλατφόρμα για την παρουσίαση των χαρακτηριστικών και των ωφελειών του επικαιροποιημένου Μοντέλου, την ανάδειξη επιτυχημένων παραδειγμάτων από τις πιλοτικές εφαρμογές και την ενεργοποίηση εν δυνάμει ωφελούμενων. 

Παραδοτέα
Π10.1	Τεκμήρια διοργάνωσης της εκδήλωσης  (κατάλογος παρευρισκομένων, παρουσίαση, φωτογραφικό υλικό, βιντεοσκόπηση)

Δ11) Περιφερειακές δράσεις για την προώθηση του επικαιροποιημένου Μοντέλου

Περιγραφή
Στο πλαίσιο της προώθησης του επιαιροποιημένου μοντέλου και του AIRES ο ανάδοχος θα πρέπει να οργανώσει:
- Μία επίδειξη (demonstration event) για τους τις επιχειρήσεις του κλάδου εστίασης, κατά την οποία θα παρουσιαστούν αναλυτικά το SSModel και το σύστημα AIRES.
- Ένα επιμορφωτικό σεμινάριο για τη χρήση του Μοντέλου, την αξιοποίηση του AIRES και τη διαδικασία επιβράβευσης, με αποδέκτες στελέχη των επιχειρήσεων εστίασης και άλλες ενδιαφερόμενες ομάδες
- Δύο workshops ανατροφοδότησης (feedback workshops) για τη συλλογή σχολίων από τους εμπλεκόμενους στον τομέα της εστίασης

Παραδοτέα
Π11.1	Τεκμήρια διοργάνωσης μιας εκδήλωσης επίδειξης
Π11.2	Τεκμήρια διοργάνωσης επιμορφωτικού σεμιναρίου
Π11.3	Τεκμήρια διοργάνωσης workshop ανατροφοδότησης

Δ12) Σχεδιασμός συστήματος επιβράβευσης

Περιγραφή
Η δράση αφορά τη δημιουργία ενός συστήματος επιβράβευσης για τις επιχειρήσεις F&B που θα εφαρμόσουν το Απλοποιημένο Μοντέλο Αειφορίας (SSM) και θα κάνουν χρήση του συστήματος συστάσεων AIRES. Στόχος είναι να ενισχυθεί το κίνητρο συμμετοχής και να αναδειχθούν οι καλύτερες πρακτικές. Το σύστημα επιβράβευσης που θα περιλαμβάνει και αντίστοιχο λογότυπο, θα αποτελεί ένα ισχυρό εργαλείο ενθάρρυνσης και παρακίνησης των οργανισμών για την υιοθέτηση βιώσιμων πρακτικών και τη χρήση του Μοντέλου

Παραδοτέα
Π12.1	Λογότυπος του μοντέλου
Π12.2	Καθορισμός επιπέδων διάκρισης 
Π12.3	Εγχειρίδιο με την περιγραφή του συστήματος και οδηγίες εφαρμογής του
Π12.4	Υπόδειγμα πιστοποιητικού

Δ13) Συντονιστής διακρατικού έργου & βοηθός συντονιστή

Περιγραφή
Η δράση αφορά την παροχή υπηρεσιών συντονισμού για την υλοποίηση του διακρατικού έργου SUSTAIN-2, σε συνεργασία με τον ΕΛΚΕ-ΔΠΘ. Ως γενικός συντονιστής του έργου SUSTAIN-2 ο ανάδοχος έχει κατ' ελάχιστον τα ακόλουθα καθήκοντα:
· Θεματικός & διοικητικός συντονισμός, οργάνωση, έλεγχος προόδου
· Καθημερινή διαχείριση και επαφή με όλους τους εταίρους
· Προετοιμασία συνεδριάσεων SC
· Επικοινωνία με MA/JMS και συμμόρφωση με τον GDPR
· Οδηγίες προς τους εταίρους για την υλοποίηση των δραστηριοτήτων
· Επίλυση τεχνικών, διοικητικών, οικονομικών και επικοινωνιακών ζητημάτων

Παραδοτέα
Π13.1	Ημερολόγιο έργου
Π13.2	Τεκμήρια συμμετοχής του αναδόχου σε όλες τις συνεδριάσεις της Διευθύνουσας Επιτροπής (steering committee). Ημερήσια διάταξη και πρακτικά συνεδριάσεων
Π13.3	Αρχείο γραπτής επικοινωνίας με τις αρχές του προγράμματος και τους εταίρους του έργου
Π13.4	Συγκέντρωση όλων των παραδοτέων του Δήμου Καβάλας στο έργο
Π13.5	Αναφορές προόδου σε επίπεδο Δήμου Καβάλας και ενοποιημένες αναφορές σε επίπεδο έργου SUSTAIN-2 στο τέλος κάθε τετράμηνης περιόδου όπως ορίζεται από τους κανονισμούς του προγράμματος

Δ14) Δημιουργία καταλόγου τοπικών ομάδων ενδιαφερομένων (mailing lists)

Περιγραφή
Η δράση αφορά την καταγραφή και κωδικοποίηση των τοπικών ομάδων ενδιαφερομένων με λίστα επικοινωνίας (mailing list), με στόχο την άμεση και συνεχή ενημέρωση για την πορεία και τα αποτελέσματα του έργου. Οι ομάδες θα περιλαμβάνουν εκπροσώπους από τον τουριστικό κλάδο F&B, επιχειρήσεις τοπικούς φορείς, επιμελητήρια, εκπαιδευτικά ιδρύματα και την κοινωνία των πολιτών.

Παραδοτέα
Π14.1	Κατάλογος τοπικών ομάδων ενδιαφερομένων με στοιχεία επικοινωνίας συμπεριλαμβανομένων διευθύνσεων ηλεκτρονικού ταχυδρομείου


ΧΡΟΝΟΔΙΑΓΡΑΜΜΑ 
Σε μήνες από την έναρξη του έργου SUSTAIN-2, σύμφωνα με την εγκεκριμένη πρότασή του στο πρόγραμμα Interreg NEXT Black Sea:

	Α/Α
	ΔΡΑΣΕΙΣ
	Αρχή 
(μήνας του έργου)
	Τέλος
(μήνας του έργου)

	1
	Ανάπτυξη πακέτου παρουσίασης για την ευαισθητοποίηση του κοινού σχετικά με την αειφορία
	5
	6

	2
	Περιφερειακές ενέργειες ενημέρωσης σχετικά με την αειφορία
	7
	7

	3
	Διαβούλευση με τουριστικούς φορείς (κλάδος F&B)
	7
	8

	4
	Συμβολή του ΔΠΘ στην ανάπτυξη Απλοποιημένου Μοντέλου Αειφορίας (SSM) για τον Τουρισμό (F&B)
	8
	11

	5
	Ανάπτυξη βάσης δεδομένων αναφορών και συστήματος συστάσεων AI (AIRES)
	9
	11

	6
	Κοινή εκπαίδευση μεντόρων/ διευκολυντών (facilitators) αειφορίας – Ανάπτυξη εκπαιδευτικού πακέτου (*)
	11
	12

	7
	Κοινή εκπαίδευση μεντόρων/ διευκολυντών (facilitators) αειφορίας – Κοινό πρόγραμμα κατάρτισης (*)
	12
	12

	8
	Πιλοτική εφαρμογή του Μοντέλου Αειφορίας (SSM) για τον Τουρισμό (F&B) με υποστήριξη του συστήματος AIRES
	13
	18

	9
	Συμβολή του ΔΠΘ στην αξιολόγηση και βελτίωση του μοντέλου μετά τις πιλοτικές εφαρμογές
	19
	20

	10
	Κύρια περιφερειακή εκδήλωση για την επίσημη παρουσίαση της τελικής μορφής του μοντέλου
	21
	22

	11
	Περιφερειακές δράσεις για την προώθηση του επικαιροποιημένου Μοντέλου
	21
	22

	12
	Σχεδιασμός συστήματος επιβράβευσης
	19
	20

	13
	Συντονιστής διακρατικού έργου & βοηθός συντονιστή
	Από την υπογραφή της σύμβασης
	24

	14
	Δημιουργία καταλόγου τοπικών ομάδων ενδιαφερομένων (mailing lists)
	5
	5


Το χρονοδιάγραμμα θα προσαρμόζεται σε οποιαδήποτε ενδεχόμενη τροποποίηση του χρονοδιαγράμματος του έργου SUSTAIN-2.
ΤΕΧΝΙΚΗ ΠΡΟΣΦΟΡΑ 
Για την βαθμολόγηση των προσφορών, θα πρέπει ο Φάκελος «Τεχνική Προσφορά» να περιέχει:
α) Τεχνική Έκθεση (για τη βαθμολογία του Κριτηρίου Κ1): Περιγραφή από τον Οικονομικό Φορέα (ΟΦ) του έργου και των απαιτήσεων του αντικειμένου της σύμβασης όπως προκύπτουν από τις τεχνικές προδιαγραφές της προκήρυξης, την ανάλυση των προσφερόμενων εργασιών και τη σαφήνεια της περιγραφής των παραδοτέων
β) Μεθοδολογία υλοποίησης (για τη βαθμολογία του Κριτηρίου Κ2): Κατάθεση, εκ μέρους του ΟΦ που θα κληθεί να υλοποιήσει το έργο, ολοκληρωμένης πρότασης την οποία θα κληθεί να υλοποιήσει, αναλύοντας τη μεθοδολογία και τα εξειδικευμένα εργαλεία τα οποία θα χρησιμοποιηθούν. Στη μεθοδολογία υλοποίησης αναλύεται και ο τρόπος διασφάλισης της ποιότητας. Επιπλέον, εξειδίκευση του χρονοδιαγράμματος με σκοπό την βέλτιστη και έγκαιρη υλοποίηση των δράσεων, έχοντας υπόψη το εγκεκριμένο χρονοδιάγραμμα του διακρατικού έργου SUSTAIN-2.
γ) Παρουσίαση της σύνθεσης, της δομής και της Ομάδας Έργου (για τη βαθμολογία του Κριτηρίου Κ3), καθώς και της εμπειρίας: Γίνεται παρουσίαση του υποψηφίου (Υπεύθυνου και μέλη της ομάδας έργου) και υποβάλλονται:
· Πίνακας με τα στελέχη του προσωπικού του ΟΦ και των τυχών εξωτερικών συνεργατών που προτείνονται για τη στελέχωση της Ομάδας, προσδιορισμός της θέσης τους και των καθηκόντων τους, με περιγραφή της δομής, της σύνθεσης, του τρόπου συνεργασίας, της ροής εργασιών, της εξειδίκευσης των ρόλων, της οργάνωσης και λειτουργίας της Ομάδας, σε σχέση με τις απαιτήσεις υλοποίησης της παρούσας
· Αναλυτικό βιογραφικό σημείωμα του Υπευθύνου του Έργου και όλων των μελών της Ομάδας Έργου και Υ.Δ. όπου να δηλώνεται η αποδοχή του ορισμού τους ως μέλη της Ομάδας Έργου
· Υ.Δ. από τα μέλη της Ομάδας έργου, που δεν είναι μόνιμα στελέχη του ΟΦ, (ήτοι με σχέση εξαρτημένης εργασίας ή καλύπτουν τις προϋποθέσεις της παρ, 9 του άρθρου 39 του Ν,4387/2016) την περίοδο διενέργειας του διαγωνισμού, περί του ότι α) υπάρχει συμφωνία συνεργασίας, β) ότι δεσμεύονται να τηρήσουν το χρονοδιάγραμμα της συμφωνίας και γ) ότι δέχονται τους όρους του παρόντος διαγωνισμού,
· Υ.Δ. του Νόμιμου Εκπροσώπου, υπογεγραμμένη αρμοδίως, περί αποδοχής των όρων και πλήρους γνώσης της παρούσας μελέτης, Επισημαίνεται ότι, η Επιτροπή Διαγωνισμού διατηρεί το δικαίωμα να ζητήσει διευκρινίσεις (γραπτές ή προφορικές) από τον ΟΦ, για τα αναφερόμενα στην Τεχνική του προσφορά,
· Εξειδίκευση του χρονοδιαγράμματος με σκοπό την βέλτιστη και έγκαιρη υλοποίηση των δράσεων, έχοντας υπόψη το εγκεκριμένο χρονοδιάγραμμα του διακρατικού έργου SUSTAIN-2.

